มาเลเซียคลายล็อกฟื้นเศรษฐกิจ ย้ำรักษาระยะห่างเข้มงวด
มาเลเซียผ่อนคลายมาตรการเข้มงวดสกัดโควิด-19 อนุญาตธุรกิจส่วนใหญ่กลับมาเปิดกิจการได้ 4 พ.ค. แต่ต้องเข้มงวดมาตรการรักษาระยะห่างทางสังคมเว็บไซต์ CNA สื่อสิงคโปร์ รายงานวันที่ 1 พ.ค. ว่า นายมูห์ยิดดิน ยัสซิน นายกรัฐมนตรีมาเลเซีย แถลงข่าวในวันนี้ (1 พ.ค.) โดยประกาศผ่อนคลายมาตรการจำกัดการเดินทางในมาเลเซีย ให้มีผลตั้งแต่วันจันทร์ที่ 4 พ.ค. เป็นต้นไปโดยมาตรการผ่อนคลายของรัฐบาลมาเลเซียที่จะเริ่มวันจันทร์นี้ จะมีผลให้ธุรกิจส่วนใหญ่ในประเทศสามารถกลับมาเปิดทำการได้ตามปกติ แต่จำเป็นต้องยึดมาตรการรักษาระยะห่างอย่างเข้มงวด ร้านอาหารสามารถเปิดบริการได้ แต่ต้องมีพื้นที่เพียงพอสำหรับเว้นระยะห่างระหว่างลูกค้าแต่ละคนส่วนธุรกิจหรือกิจกรรมบางประเภทที่มีความเสี่ยง เช่น โรงภาพยนตร์ คาราโอเกะ ไนต์คลับ ยังไม่อนุญาตให้เปิดบริการ รวมทั้งกิจกรรมทางศาสนา ซึ่งเป็นการรวมกลุ่มคนจำนวนมาก สถานศึกษาต่างๆ ไปจนถึงกีฬาบางประเภทที่มีโอกาสสัมผัสร่างกายกัน เช่น ฟุตบอล รักบี้ และการว่ายน้ำในสระว่ายน้ำสาธารณะ ยังไม่สามารถทำได้นายกรัฐมนตรีมาเลเซียเปิดเผยว่า ที่ผ่านมาเศรษฐกิจมาเลเซียเสียหายเป็นมูลค่าราว 2400 ล้านริงกิต หรือประมาณ 18200 ล้านบาทต่อวัน ซึ่งก็เท่ากับว่า เศรษฐกิจมาเลเซียเสียหายไปแล้วไม่ต่ำกว่า 63000 ล้านริงกิต หรือเกือบ 480000 ล้านบาท นับตั้งแต่ดำเนินมาตรการจำกัดการเดินทางมาตั้งแต่วันที่ 18 มี.ค.ที่ผ่านมาปัจจุบัน มาเลเซียมีผู้ป่วยโรคโควิด-19 จำนวน 6071 รายและมีผู้เสียชีวิต 103 ศพ เป็นอันดับที่ 4 ของอาเซียน รองจากสิงคโปร์ อินโดนีเซีย และฟิลิปปินส์ ตามลำดับ
มาเลเซียผ่อนคลายมาตรการเข้มงวดสกัดโควิด-19 อนุญาตธุรกิจส่วนใหญ่กลับมาเปิดกิจการได้ 4 พ.ค. แต่ต้องเข้มงวดมาตรการรักษาระยะห่างทางสังคม
โควิด-19,ไวรัสโคโรน่า,โควิดมาเลเซีย,มาเลเซียผ่อนคลาย